Държавен вестник, бр. 17, 2003 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  17
“(2) Когато за извършването на експертиза
е определен експерт от институтите по чл. 153,
ведомствата и органите, назначили експерти-
зата, заплащат на МВР направените разходи за
труд, консумативи и режийни разноски.”
§ 42. В чл. 162, ал. 1 се правят следните из-
менения и допълнения:
1. В т. 16 след думата “доставки” се добавя
“и покупки”.
2. Създава се т. 18:
“18. контрол на радиочестотния спектър.”
§ 43. В чл. 164 се създава ал. 4:
“(4) Данни за лица, приели доброволно сът-
рудничество с органите на МВР, могат да се
предоставят на съда, прокуратурата и следст-
вието само след писмено съгласие на лицата.”
§ 44. В чл. 174 се правят следните изменения
и допълнения:
1. Досегашният текст става ал. 1.
2. Създава се ал. 2:
“(2) За изпълнение на задачите и дейности-
те по този закон основните структурни звена по
чл. 9 могат да събират и лични данни.”
§ 45. В чл. 176, т. 10 думите “събирането,
съхранението, използването и предоставянето
им” се заменят с “тяхното обработване”.
§ 46. В чл. 178 се правят следните изменения
и допълнения:
1. Алинея 1 се изменя така:
“(1) Забранява се събирането на информа-
ция за гражданите единствено по расов приз-
нак или етнически произход, за политически,
религиозни и философски убеждения, членство
в политически партии, организации, сдружения
с религиозни, философски, политически или
синдикални цели, както и относно здравето или
сексуалния им живот.”
2. Създава се нова ал. 2:
“(2) Ако при осъществяване правото на дос-
тъп на физическото лице могат да се разкрият
лични данни и за трето лице, администраторът
на лични данни е длъжен да предостави на съ-
ответното физическо лице достъп до частта от
тях, отнасяща се само за него.”
3. Досегашната ал. 2 става ал. 3.
§ 47. Член 179 се изменя така:
“Чл. 179. Сведенията и данните в докумен-
талните носители имат нива на класификация
за сигурност на информацията, установени при
условията и по реда на Закона за защита на
класифицираната информация.”
§ 48. В чл. 181 се правят следните изменения
и допълнения:
1. Досегашният текст става ал. 1.
2. Създават се ал. 2, 3, 4, 5, 6, 7 и 8:
“(2) В информационните фондове на МВР
могат да се обработват лични данни. При обра-
ботването на лични данни, свързано с дейнос-
тите по защита на националната сигурност,
опазване на обществения ред и противодейст-
вие на престъпността, органите на МВР:
1. не искат съгласието на физическото лице;
2. не информират съответното физическо
лице преди и по време на обработването на
личните му данни;
3. не предоставят лични данни на трети лица;
4. съхраняват данните и след приключване
на обработката им в срокове, определени от
администратора на личните данни.
(3) В информационните фондове на МВР
могат да се обработват и лични данни, обработ-
вани от други органи, като данните, получени
по този начин, не могат да се използват за други
цели освен за защита на националната сигур-
ност, опазване на обществения ред и противо-
действие на престъпността. Тези данни не се
препредават.
(4) При изграждането на информационния
фонд и в процеса на обработка на данните могат
да се използват вътрешни идентификационни
кодове, кодиране и криптиране на данните.
(5) Личните данни по ал. 2 и 3 се заличават,
ако повече не съществува причина за тяхното
запазване съгласно закона или в изпълнение на
съдебен акт.
(6) При заличаването на личните данни се
вземат предвид възрастта на физическото лице,
естеството на обработваните лични данни, не-
обходимостта от обработване до приключване-
то на конкретното разследване или законова
процедура, влизане в сила на присъда или съ-
дебно решение, амнистия, реабилитация или
изтичане срока на давност.
(7) Личните данни от информационните
фондове могат да се предоставят само на орга-
ните за защита на националната сигурност и
обществения ред, както и на органите на съдеб-
ната власт за нуждите на конкретно посочено
наказателно дело.
(8) Данните по ал. 7 могат да се предоставят
и на чуждестранни полицейски органи по сила-
та на сключен международен договор, по който
Република България е страна.”
§ 49. Създава се чл. 181а:
“Чл. 181а. (1) Данните от полицейската ре-
гистрация на лицата се използват само за пре-
дотвратяване и разкриване на престъпления или
за дейности, свързани със защитата на нацио-
налната сигурност и обществения ред.
(2) Полицейската регистрация се снема въз
основа на писмена заповед на администратора
на лични данни или на упълномощени от него
длъжностни лица служебно или след писмено
мотивирано искане на регистрирания, когато:
1. е извършена в нарушение на закона;
2. наказателното производство е прекрате-
но с изключение на случаите по чл. 21, ал. 3 от
Наказателно-процесуалния кодекс;
3. е влязла в сила оправдателна присъда;
4. лицето е освободено от наказателна отго-
ворност и му е наложено административно на-
казание;
5. лицето е починало; в този случай искането
може да се направи от неговите наследници.”